Ganet e oa Lola Flores e karter San Miguel, en Jerez de la Frontera, e proviñs Cádiz, en niverenn 45 ar calle Sol. Pa oa bihanik e tañse hag e kane e tavarn he zad, Pedro Flores, a veze graet el Comino anezhañ, hag a-raok dezhi tapout he daouzek vloaz e oa brudet evel korollerez e Jerez. Kanañ a rae sonioù Concha Piquer ha dreist-holl Estrellita Castro, ar ganerez a blije muiañ da Lola.